6.r

**My hero / heroine**

21. / 22.04.2020.

Hello!

Prošli put ste se upoznali s nekim britanskim junacima i junakinjama.

Kakve biste osobe vi smatrali junacima i junakinjama neke zemlje?

Možda… kraljeve i generale? Izumitelje i umjetnike?

Što mislite, bismo li i sportaše, glumce i pjevače mogli smatrati junacima? Zašto da, zašto ne?

A medicinske sestre, policajce, prodavačice i smetlare? Njih u ovim danima korone nazivaju junacima i junakinjama. Zašto?

Vjerujem da će vam ova pitanja pomoći u današnjem zadatku - **pisanje**.

Sami ćete **odabrati** jednu osobu - nekoga koga smatrate **junakom** ili **junakinjom** - i **u bilježnicu** napisati kratak **sastavak** o njemu/njoj.

Pritom se možete voditi pitanjima-smjernicama, ali **pazite da odgovore oblikujete kao sastavak.**

**ROK: danas do 19 h!**

**VAŽNO!**

Pisanje je **proces** koji ima **više faza**.

Vjerujem da sastavke iz Hrvatskog prvo pišete „na šporko“, zatim ih još doradite, a profesorici na ocjenjivanje dajete tek zadnju ušminkanu verziju. Različite faze teksta zovemo *nacrti* (na engleskom *drafts*).

Danas za vježbu pišete *1st draft* - prvu verziju teksta. Pokušajte samostalno napisati najbolje što možete, pregledat ću i poslati vam svoje komentare. Vaš će zadatak **na idućem satu** biti doraditi svoj tekst prema mojim komentarima.

Ovi *draftovi* nisu za ocjenu, već za vježbanje procesa pisanja.

**SMJERNICE:**

1. Who is your hero/heroine?

2. Where is he/she from?

3. What are they famous for?

4. What do you like about them?

Očekujem da se sastavak sastoji od 5-10 rečenica (3. i 4. pitanje vam daju prostora da se raspišete).

Ako pišete o živoj osobi, koristite *Present* glagolska vremena, *Past* ako odaberete nekoga iz prošlosti.

Pišite **vlastitim, jednostavnim rečenicama**. Koristite riječi kojima znate značenje.

Veoma je lako prepoznati kad netko prepisuje s Wikipedije ili koristi Google translator. Ako prepoznam da niste pokušali sami pisati (a prepoznat ću), zabilježit ću u dnevnik, što smanjuje ocjenu iz aktivnosti.

5-10 kratkih rečenica, to se može. 😊

Ovo je moj **primjer, za inspiraciju:**

*My heroine*

*My heroine is Marija Jurić Zagorka. She was a famous Croatian writer. She lived in the 19th and 20th century. Zagorka wrote many interesting love stories. Back then, nobody believed that women could write. Her stories were very popular: “Grička vještica“, “Kći Lotrščaka“… She also wrote one of the longest books in the world. “Gordana“ has 6000 pages.*

 *I like her books and I think it's cool that she became a successful writer although most of the people didn't think a woman could do it.*

Prof. Dafne